Sæter holdeplass

Sæter holdeplass er en holdeplass på Ekebergbanen i bydel Nordstrand. Den ble åpnet i 1917 da Ekebergbanen ble tatt i bruk hit og var endestasjon til Ekebergbanen ble forlenget til Ljabru i 1941. 

Opprinnelig ble banen bygget med enkeltspor fram til Sæter, der det ble anlagt en vendetrekant på endeholdeplassen. Senere ble denne utvidet til en sporsløyfe. Det ble også bygget et sidespor.Bjørn Andersen: Ekebergbanen 75 år, Lokalhistorisk Forening, side 9 (1992) ISBN 82-91223-00-9 

Dobbeltsporet fra Bråten til Sæter ble ferdig i 1945.Bjørn Andersen: Ekebergbanen 75 år, Lokalhistorisk Forening, side 61 (1992) ISBN 82-91223-00-9 Trikkebroen over Nordstrandveien ble imidlertid beholdt med enkeltspor fram til 2014.

Sæter holdeplass ble bygget om, sporet oppgradert og den enkeltsporede broen ble erstattet med dobbeltspor i perioden mars-desember 2014. I byggeperioden ble det kjørt buss for trikk på strekningen fra Kastellet holdeplass til endeholdeplassen på Ljabru.«Nå blir det buss for trikk i over et halvt år». Side 8. Nordstrands Blad 27. februar 2014

Referanser

 Eksterne lenker 

Kategori:Nordstrand (strøk)
Kategori:Oslotrikkens holdeplasser
Kategori:Jernbanestasjoner åpnet i 1917
Kategori:1917 i Norge